Diari Oficial de la Generalitat Valenciana


Sumari del DOGV 4956, del 01-03-2005 (2005/2249)

DECRET 37/2005, de 25 de febrer, del Consell de la Generalitat, pel qual es modifica el Decret 22/2005, de 4 de febrer, del Consell de la Generalitat, pel qual s'establixen ajudes per a pal·liar els danys produïts per les gelades ocorregudes durant els últims dies del mes de gener de 2005.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4956

Data del DOGV
:   01-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2249


Data del document
:   25-02-2005

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * inclemència atmosfèrica
    * agricultor
    * suport econòmic
    * ajuda a l'agricultura
    * catàstrofe agrícola
    * desastre natural
    * ajuda pública

DECRET 37/2005, de 25 de febrer, del Consell de la Generalitat, pel qual es modifica el Decret 22/2005, de 4 de febrer, del Consell de la Generalitat, pel qual s'establixen ajudes per a pal·liar els danys produïts per les gelades ocorregudes durant els últims dies del mes de gener de 2005. [2005/A2249]
  
Durant el mes de febrer de 2005, la Comunitat Valenciana s'ha vist afectada per noves gelades i per fortes pluges acompanyades a vegades de pedra.
  
Per a fer front a estos fenòmens meteorològics, l'actual sistema d'assegurances agràries presenta, entre les seues cobertures, els danys ocasionats per gelada i/o pedra, sempre que els danys s'hagen produït durant el període de garantia. Estes adverses condicions climatològiques han tingut lloc quan per a determinades espècies cultivades encara no s'ha iniciat el període de garantia, o bé quan per a altres el període ha finalitzat, amb el consegüent desemparament que això suposa per als titulars de les explotacions agràries afectades. Així mateix, cal tindre en compte els danys en fusta no coberts per les assegurances agràries.
  
En este context, a proposta del conseller d'Agricultura, Pesca i Alimentació i amb la deliberació prèvia del Consell de la Generalitat, en la reunió del dia 25 de febrer de 2005,
  
DECRETE
  
Article 1
  
Es modifiquen els articles 1 i 3 del Decret 22/2005, de 4 de febrer, del Consell de la Generalitat, pel qual s'establixen ajudes per a pal·liar els danys produïts per les gelades ocorregudes durant els últims dies del mes de gener de 2005, que queden redactats com seguix:
  
«Article 1
  
El Consell de la Generalitat, per mitjà de la Conselleria d'Agricultura, Pesca i Alimentació, concedirà ajudes als titulars d'explotacions i infraestructures agràries que s'han vist afectades per les gelades i la pedra ocorregudes entre gener i febrer de 2005.»
  
«Article 3
  
La Conselleria d'Agricultura, Pesca i Alimentació habilitarà una línia d'ajudes per a costejar la reposició de nous plançons dels arbres o plançons afectats per les gelades i/o la pedra.»
  
Article 2
  
S'addiciona un nou article 2 bis al Decret 22/2005, de 4 de febrer, del Consell de la Generalitat, pel qual s'establixen ajudes per a pal·liar els danys produïts per les gelades ocorregudes durant els últims dies del mes de gener de 2005, amb la redacció següent:
  
«Article 2 bis
  
La Conselleria d'Agricultura, Pesca i Alimentació establirà una línia d'ajuda a aquelles produccions agràries sense cobertura d'assegurances en el moment de produir-se la pedra. Als efectes del present decret, s'entendran com a tals aquelles explotacions danyades que acrediten haver subscrit una pòlissa de pedra per a l'actual campanya o en l'anterior, quan les dates en què es va produir la pedra no estigueren dins del període de garantia previst en el Pla d'Assegurances Agràries.»
  
Article 3
  
Es modifica la disposició final tercera del Decret 22/2005, de 4 de febrer, del Consell de la Generalitat, pel qual s'establixen ajudes per a pal·liar els danys produïts per les gelades ocorregudes durant els últims dies del mes de gener de 2005, amb la redacció següent:
  
«Disposició final tercera
  
Els gastos necessaris per al finançament de les ajudes previstes en el present decret es concretaran en les seues posteriors ordes de desenvolupament i seran a càrrec de les aplicacions pressupostàries 81.45.99.3680.653.47.6, línia T1698, ?Protecció de la renda dels agricultors?, 71.80.33.3482.659.29.5, línia T1957, ?Ajudes a la reposició de capital amb béns danyats?, i 47.74.24.7197.642.94.6, línia T3092, ?Suport a la subscripció d'assegurances agràries?. Els crèdits necessaris per a l'abonament d'estos tindran la consideració de crèdits per a gastos de reconeixement preceptiu als efectes del que disposa l'article 16 de la Llei 14/2004, de 29 de desembre, de Pressupostos de la Generalitat per a l'exercici de 2005.
  
La Conselleria d'Economia, Hisenda i Ocupació habilitarà els crèdits necessaris per a atendre el conjunt de les obligacions reconegudes, amb la remissió prèvia pels òrgans competents de la Conselleria d'Agricultura, Pesca i Alimentació de la corresponent memòria econòmica a què es referix l'article 28 bis del Text Refós de la Llei d'Hisenda Pública de la Generalitat.»
  
Disposició addicional
  
Es modifica el títol del Decret 22/2005, de 4 de febrer, del Consell de la Generalitat, pel qual s'establixen ajudes per a pal·liar els danys produïts per les gelades ocorregudes durant els últims dies del mes de gener de 2005, que queda redactat com seguix:
  
«Decret 22/2005, de 4 de febrer, del Consell de la Generalitat, pel qual s'establixen ajudes per a pal·liar els danys produïts per les gelades i la pedra succeïdes entre els mesos de gener i febrer de 2005.»
  
Disposició final
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
Alacant, 25 de febrer de 2005
  
El president de la Generalitat,
  
Francisco Camps Ortiz
  
El conseller d'Agricultura, Pesca i Alimentació,